Atemptat contra Charlie Hebdo
El 7 de gener de 2015, aproximadament a les 11:00 CET (10:00 UTC), dos homes emmascarats i armats amb un rifle Kalàixnikov, una escopeta i un llençagranades atemptaren contra la seu de la revista satírica francesa "Charlie Hebdo", a París. A conseqüència d'aquest atac, 12 persones moriren i 11 més resultaren ferides, 4 de les quals en estat greu. Els assaltants entraren a la seu del setmanari i començaren a disparar fins a 50 trets amb armes automàtiques.